דיידו

דיידו ארמסטרונג (באנגלית: Dido Armstrong; נולדה ב-25 בדצמבר 1971) היא זמרת ומלחינה בריטית. דיידו זכתה להצלחה בינלאומית עם מכירות של יותר מ-38 מיליון אלבומים בעשור הראשון של המאה ה-21. שני אלבומיה הראשונים הם בין עשרת האלבומים הנמכרים ביותר בבריטניה. דיידו נולדה בלונדון בשם פלוריאן קלוד דה בונוואל ארמסטרונג ביום חג המולד. אמה הייתה משוררת אנגלייה ואביה היה מוציא לאור אירי. אחיה הוא רולו ארמסטרונג, חבר להקת פיית'לס. בגיל 6 החלה ללמוד בבית ספר גילדהול למוזיקה ודרמה בו למדה לנגן על פסנתר, חלילית וכינור. בשנים שלאחר מכן למדה גם לנגן על גיטרה. בנוסף למדה משפטים באוניברסיטה של לונדון, אולם לא השלימה את התואר. ב-1995 הקליטה את האלבום Odds & Ends, אותו שלחה לחברת תקליטים בשם "Nettwerk". היא הוחתמה על חוזה הקלטות רק לאחר שמנהלי החברה התרשמו משיתוף הפעולה של דיידו עם להקת פיית'לס (שותפה לכתיבת שירי הלהקה, כמו גם תורמת קולות רקע). שבעקבותיו גם הוחתמה לחברת התקליטים האמריקנית "Arista Records" (חברת בת של "BMG"), שהוציאה את אלבומה הראשון לחנויות התקליטים. האלבום, ששמו "No Angel", יצא לחנויות התקליטים בארצות הברית ב־1 ביוני 1999, לאחר מסע יחצנות ממושך של האלבום, שכלל הופעות רבות של דיידו. הסינגל הראשון מתוך האלבום, "Here with Me", הפך לשיר הנושא של סדרת הטלוויזיה "רוזוול". בנוסף, שירה "Thank You" הופיעה בפסקול הסרט "דלתות מסתובבות" משנת 1998. הפריצה של דיידו הגיעה בעקבות שיתוף הפעולה עם הראפר אמינם, בשירו "Stan", בו נמצאת דגימה של דיידו שרה את הבית הראשון בשיר "Thank You". הסינגל הגיע למקום הראשון במצעד הבריטי בדצמבר 2000, דבר אשר הזניק את מכירות אלבומה בבריטניה וברחבי העולם. דיידו אף הופיעה בקליפ של השיר, בתפקיד חברתו של סטן. האלבום "No Angel" נמכר ברחבי העולם במעל 21 מיליון עותקים, וזיכה אותה בשני פרסי המוזיקה הבריטית: הזמרת הבריטית והאלבום הבריטי. דיידו לא הייתה מועמדת לקטגוריית תגלית השנה, זאת משום שקיבלה מועמדות בקטגוריה זו שנה קודם לכן. בספטמבר 2003 הוציאה דיידו את הלהיט "White Flag", שזכה להצלחה עולמית, בין השאר גם בישראל, בו אף הגיע למקום הראשון במצעד הלהיטים השנתי של גלגלצ לשנת 2003. היה זה הסינגל הראשון מתוך אלבומה השני, שנקרא "Life for Rent". אלבום זה הפך לאחד האלבומים שנמכרו הכי מהר בהיסטוריה: בבריטניה נמכר האלבום ביומו הראשון בחנויות ב-152,000 עותקים, ובשבוע הראשון נמכר ב-400,000 עותקים. בנוסף הגיע האלבום למקום הראשון בעוד 11 מדינות. בסך הכול נמכר האלבום בכ-12 מיליון עותקים. על אלבומה זה זכתה בשני פרסי המוזיקה הבריטית נוספים: הזמרת הבריטית והסינגל הבריטי - "White Flag", וכמו כן קיבלה מועמדות לפרס גראמי על השיר. ביולי 2005 השתתפה דיידו בקונצרט הרוק הבינלאומי "לייב 8", בו קיימה שלוש הופעות בשלושה מקומות שונים. ב-17 בנובמבר 2008 הוציאה דיידו אלבום שלישי הנקרא "Safe Trip Home", לאחר תקופה של כמה שנים שלא עסקה במוזיקה. האלבום הוקלט בלוס אנג'לס ובלונדון והופק על ידי ג'ון בריון. באלבום ישנם שיתופי פעולה עם בריאן אינו (בשיר Grafton Street) ועם הגיטריסט והדיג'יי Citizen Cope (בשיר Burning Love). ב-8 בנובמבר 2012 הודיעה דיידו על סיום העבודה על אלבומה החדש Girl Who Got Away. במקביל חברת סוני הודיעה כי האלבום יצא ב-4 במרץ, 2013. ב-5 במרץ האלבום הגיע לראש מצעדי המכירות באייטונז. במאי 2018 חתמה דיידו עם חברת ברטלסמן מיוזיק גרופ על הוצאת אלבום חמישי בתחילת 2019. בין השותפים ליצירת האלבום יהיו אחיה רולו ארמסטרונג, בריאן אינו וראיין לאודר. ב-4 במרץ 2019 הוציאה את אלבומה החמישי Still on My Mind שנכתב והוקלט באנגליה בשיתוף עם אחיה רולו ארמסטרונג. בצאת אלבומה השלישי, ערכה דיידו תחרות לבמאים מכל העולם. ב-2010 נישאה דיידו לרואהן גבין שביים את הסרטון הנבחר ל"שמיים צפוניים". סטנלי, בנם הראשון, נולד ביולי 2011. 1999: No Angel 2003: Life for Rent 2008: Safe Trip Home 2013: Girl Who Got Away 2019: Still on My Mind 1995: Live at Brixton Academy 1995: Odds & Ends 1999: The Highbury Fields EP 2005: Dido Live 2013: Greatest Hits אלו הם חלק מהמועמדויות והפרסים בהם זכתה: מדיה וקבצים בנושא דיידו בוויקישיתוף אתר האינטרנט הרשמי של דיידו דיידו, ברשת החברתית פייסבוק דיידו, ברשת החברתית אקס (טוויטר) דיידו, ברשת החברתית אינסטגרם דיידו, סרטונים בערוץ היוטיוב דיידו, במסד הנתונים הקולנועיים IMDb (באנגלית) דיידו, באתר אפל מיוזיק (באנגלית) דיידו, באתר ספוטיפיי דיידו, באתר סאונדקלאוד (באנגלית) דיידו, באתר Last.fm (באנגלית) דיידו, באתר AllMusic (באנגלית) דיידו, באתר MusicBrainz (באנגלית) דיידו, באתר דיזר דיידו, באתר Yandex.Music (ברוסית) דיידו, באתר Discogs (באנגלית) דיידו, באתר Songkick (באנגלית) דיידו, באתר SecondHandSongs דיידו, באתר MOOMA (בארכיון האינטרנט) דיידו, באתר בילבורד (באנגלית) דיידו, באתר טיידל (באנגלית) מרב יודילוביץ', הנהלת הבריט מסירה את מועמדותה של דידו ל"תגלית השנה", באתר ynet, 17 בינואר 2002 Dido gives birth to son Stanley | Mail Online